A vida d'Isaac Albéniz, mas que mas a infancia y a choventut, ye una d'as mas apasionants d'a historia d'a musica. Estió un nino prodichio que debutó como pianista con nomás quatro anyos, en un recital en Barcelona en o Teatro Romea. Estudió piano en ista ciudat, y dimpués en París con Antoine François Marmontel, y prebó d'ingresar en o conservatorio de París, encara que no lo consiguió: aprobó l'examen pero li refusoron l'admisión por a suya choventut.